III โชว์งบ Q2 โต 39% หลังรายได้-ส่วนแบ่งกำไรบ.ร่วมเพิ่ม จ่อปันผล 0.15 บ.
III โชว์งบไตรมาส 2/65 โต 39% แตะ 119.14 ลบ. จากปีก่อนกำไร 85.73 ลบ. หลังรายได้-ส่วนแบ่งกำไรบริษัทร่วมเพิ่ม ส่วนงวด 6 เดือนกำไรเพิ่ม 42% แตะ 231.87 ลบ. จากปีก่อนกำไร 163.20 ลบ. จ่อปันผล 0.15 บ. ขึ้น XD วันที่ 24 ส.ค.65 จ่าย 9 ก.ย.65 
III โชว์งบไตรมาส 2/65 โต 39% แตะ 119.14 ลบ. หลังรายได้-ส่วนแบ่งกำไรบริษัทร่วมเพิ่ม ส่วนงวด 6 เดือนกำไรเพิ่ม 42% จ่อปันผล 0.15 บ. ขึ้น XD วันที่ 24 ส.ค.65 จ่าย 9 ก.ย.65
10 ส.ค. 2565

บริษัท ทริพเพิล ไอ โลจิสติกส์ จำกัด (มหาชน)  หรือ III รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้ผลการดําเนินงานไตรมาส 2/65 มีรายได้รวม 721.8 ล้านบาท เพิ่มขึ้นจากงวดเดียวกันของปีก่อนร้อยละ 12.5 โดยรายได้ที่ปรับเพิ่มขึ้นส่วนใหญ่เป็นผลจากกลุ่มธุรกิจบริหารจัดการโลจิสติกส์ ที่ได้รับอานิสงส์จากการเติบโตของอุปสงส์ของการขนส่งทางเรือและมีปริมาณการให้บริการที่เพิ่มขึ้น
รวมทั้งได้รับส่วนแบ่งกําไรจากเงินลงทุนในบริษัทร่วมและการร่วมค้าในไตรมาส 2/65 จำนวน 70.2 ล้านบาท โดยยังคงเป็นกลุ่ม Asia Network International และ บริษัท DG Packaging Pte., Ltd. ที่สร้างผลตอบแทนให้เป็นอย่างดี และรวมถึงบริษัท เอ็กคู่ เวิลด์ไวด์ (ประเทศไทย) ของกลุ่มธุรกิจขนส่งสินค้าทางทะเลก็ได้รับอานิสงส์จากการเติบโตของค่าระวางสินค้าทางทะเล
นอกจากนั้นบริษัทฯ ยังประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 30 มิ.ย. 2565 เป็นเงินสดในอัตรา 0.15 บาท/หุ้น กำหนดขึ้นเครื่องหมาย XD วันที่ 24 ส.ค.65 และกำหนดจ่ายเงินปันผลในวันที่ 9 ก.ย.65